<classify> MKOA wa Pwani umebainisha kuwa ujenzi wa chuo cha kisasa cha michezo ni miongoni mwa vipaumbele vitatu vya uwekezaji kwa ngazi ya mkoa.Wilaya ya Mafia nayo imetangaza kuwa kwenye mchakato wa kujenga jiji la kisasa liitwalo Utumaini City litakalokuwa na miundombinu mbalimbali ukiwemo wa mchezo wa gofu na uwanja wa kisasa wa michezo mbalimbali.Kwa kuzingatia mwongozo wa uwekezaji Mkoa wa Pwani Mafia imetenga hekta 1,979.6 kwa ajili ya jiji hilo litakalokuza utalii wa michezo.Utalii wa michezo ni kitendo cha kusafiri kutoka eneo moja hadi lingine kwa lengo la kushiriki kucheza mchezo wa aina yoyote. Soko la dunia la utalii wa michezo ni sekta ndogo ya usafiri inayokua kwa kasi, umeeleza mwongozo huo.Kwa kuzingatia mwongozo huo, chuo cha michezo kitakachojengwa mkoani humo kitahudumia mikoa mbalimbali ukiwemo wa Dar es Salaam na Morogoro kwa kufundisha michezo mbalimbali.Hakuna chuo cha michezo si tu Pwani bali Tanzania kwa ujumla...Pwani ina eneo kubwa linaloweza kujengwa chuo hicho umeeleza mwongozo huo wenye kurasa 80.Mwongozo huo umebainisha kuwa, chuo kitakachojengwa Pwani kinaweza kuwa na uwanja wa kisasa wenye uwezo wa kutumika kwa mashindano ya kimataifa.Kuna hekta 49 zilizotengwa kwa ujenzi wa uwanja wa kisasa Pangani Kidimu kwenye Halmashauri ya Kibaha Vijijini, ulibainisha mwongozo huo uliozinduliwa na Waziri Mkuu Kassim Majaliwa Oktoba 19 mwaka huu mjini Kibaha.Kwa kuzingatia mwongozo huo uliotayarishwa kwa msaada wa Shirika la Maendeleo la Umoja wa Mataifa UNDP na Taasisi ya Utafiti wa Kiuchumi na Kijamii ESRF, huduma za maji, umeme na mtandao wa barabara vipo kwenye eneo hilo la ujenzi.Kuanzishwa kwa chuo cha michezo kwenye mkoa wa Pwani kutatoa huduma kwa vijana kutoka Pwani, Dar es Salaam na kwingineko ndani na nje ya nchi. Mkoa wa Pwani umeungana vizuri na mikoa mingine kwa hiyo itakuwa rahisi kuja Pwani kwa ajili ya mafunzo, umeeleza mwongozo huo.Kwa mujibu wa mwongozo huo, kuna mazingira ma- zuri ya kisera na kisiasa ngazi ya taifa, mkoa na ngazi ya chini kufanikisha ujenzi huo na kwamba, kuna eneo la kutosha kujenga viwanja vya michezo tofauti.  <topic>: kitaifa 